เอไอเอแนะลูกค้ารับมือค่ารักษาพยาบาล
เอไอเอ แนะนำลูกค้าป้องกันเงินออมเพื่อรับมือกับค่ารักษาพยาบาลที่เพิ่มสูงขึ้น
18 เม.ย. 2554

เอไอเอ แนะนำลูกค้าป้องกันเงินออมเพื่อรับมือกับค่ารักษาพยาบาลที่เพิ่มสูงขึ้น 
นายไมเคิล พาร์คเกอร์ ประธานเจ้าหน้าที่บริหารฝ่ายการตลาด เอไอเอ ประเทศไทย กล่าวว่า “คนโดยส่วนใหญ่มักไม่ค่อยคำนึงถึงผลกระทบของค่าใช้จ่ายในการรักษาพยาบาลเมื่อประสบเหตุการณ์ที่ไม่คาดฝันจากปัญหาสุขภาพและอุบัติเหตุว่าจะส่งผลต่อเงินออมที่เก็บไว้ ทั้งที่ค่ารักษาพยาบาลได้ปรับเพิ่มสูงขึ้นอย่างรวดเร็ว ดังนั้น  เพื่อช่วยให้ลูกค้าที่แม้จะมีอายุที่ยืนยาวขึ้นแต่ยังได้รับความคุ้มครองตามที่ต้องการโดยไม่ต้องกังวลใจกับค่าใช้จ่ายด้านรักษาพยาบาลในโรงพยาบาลที่เพิ่มสูงขึ้นอย่างมาก เอไอเอ ประเทศไทย จึงได้ขยายความคุ้มครองของสัญญาเพิ่มเติมผลประโยชน์อันพึงได้รับจากการรักษาในโรงพยาบาลและศัลยกรรมถึงอายุ 80 ปี ซึ่งถือเป็นนวัตกรรมของการประกันชีวิต โดยเอไอเอ ประเทศไทย เป็นบริษัทประกันชีวิตแห่งแรกที่ให้การประกันสุขภาพยาวนานถึงช่วงอายุดังกล่าว” 
 
ปัจจุบัน ค่ารักษาพยาบาลในโรงพยาบาลเพิ่มสูงขึ้นอย่างมาก ดังจะเห็นได้จากจำนวนเงินสินไหมทดแทนประกันสุขภาพของผู้ถือกรมธรรม์เอไอเอ ประเทศไทย ในช่วง 5 ปีที่ผ่านมา (ปี 2548 – 2552) เพิ่มสูงขึ้นเฉลี่ย 8.34% ต่อปี ในขณะที่อัตราเงินเฟ้อของประเทศไทยเฉลี่ยเพิ่มขึ้นเพียง 3.28%  (ข้อมูลจากธนาคารแห่งประเทศไทยปี 2548 - 2552) นอกจากนี้  คนไทยยังมีอายุที่ยืนยาวขึ้น โดยปัจจุบันเพศชายมีอายุขัยโดยเฉลี่ยประมาณ 80 ปี และเพศหญิงเฉลี่ยประมาณ 82 ปี (ข้อมูลจากรายงานของกรมการปกครอง กระทรวงมหาดไทย ปี 2551) 
 
ดังนั้น นอกเหนือจากการเตรียมพร้อมทางการเงินเพื่อการใช้ชีวิตที่มีความสุขและมีคุณภาพในช่วงหลังเกษียณแล้ว ยังควรเตรียมค่ารักษาพยาบาลไว้ให้พร้อมเมื่อเข้าสู่วัยสูงอายุด้วย ซึ่ง“สัญญาเพิ่มเติมผลประโยชน์อันพึงได้รับจากการรักษาในโรงพยาบาลและศัลยกรรมถึงอายุ 80 ปี (H&amp;S80)” เป็นหนึ่งในคำตอบที่จะช่วยขจัดความกังวลดังกล่าวได้” นายพาร์คเกอร์ กล่าวว่า สำหรับลูกค้าปัจจุบันที่มีสัญญาเพิ่มเติมผลประโยชน์อันพึงได้รับจากการรักษาในโรงพยาบาลและศัลยกรรม (H&amp;S) ทุกแบบ สามารถแจ้งกับตัวแทนประกันชีวิตเพื่อขอรับการขยายอายุระยะเวลาคุ้มครองถึงอายุ 80 ปีได้โดยไม่ต้องแถลงสุขภาพ 
 
นอกจากนี้ เอไอเอ ประเทศไทย ยังได้ผลิตภาพยนตร์โฆษณาชุด “ตอนนี้” เพื่อแนะนำให้คนไทยรู้จักและเห็นประโยชน์ของ H&amp;S80 โดยเนื้อหากล่าวถึงคนไข้ที่เข้ารับการรักษาตัวในโรงพยาบาลจะกังวลถึงค่าใช้จ่ายตลอดเวลาจนเก็บเอาไปฝัน แต่เมื่อตื่นขึ้นมาและได้พบกับตัวแทนประกันชีวิตของเอไอเอ ประเทศไทย ที่แนะนำให้รู้จักกับ H&amp;S80 คนไข้ก็คลายความกังวลใจ